recursal/SuperWikiNEXT-32B huggingface dataset:
**In Your House 3: Triple Header** oli showpaini pay-per-view (PPV) tapahtuma, minkä World Wrestling Federation (WWF) tuotti. Se pidettiin 24. syyskuuta, 1995 Saginac Civic Arenalla Saginav, Michiganissa. Se oli kolmas In Your House PPV. Seitsemän tapahtuman matsia televisioitiin. Yleisöä oli yli 5,000

Selostamossa toimi Vince McMahon, Jerry "The King" Lawler ja Jim Ross.

Päätapahtuma
------------

Owen Hart ja hänen partneri, Yokozuna menettivät tittelinsä IYH 3: Triple Header:ssa
Päätapahtuma matsissa kaikki kolme mestaruutta olivat panoksena: Dieselin WWF Mestaruus, Shawn Michaelsin WWF Intercontinental Mestaruus, ja Yokozunan ja Owen Hartin WWF Tag Team Mestaruudet. Jos Diesel olisi selätetty, selättäjä olisi saanut WWF Mestaruuden, jos Michaels olisi selätetty, selättäjä olisi saanut Intercontinental Mestaruuden, ja jos Diesel tai Michaels olisivat selättäneet Yokozunan tai Hartin he olisivat menettäneet Mestaruudet heille.

The British Bulldog (joka oli kääntynyt "heeliksi" ja pettänyt eräässä tag team matsissa Dieselin) paikkasi ottelussa Owen Hartin, kun hän oli vaimonsa kanssa sairaalalla odottelemassa, heidän toista lasta. Matsissa Diesel selätti Jacknife powerbombin jälkeen Hartin, joka oli tullut kehään matsin aikana. Michaelsin ja Dieselin piti kuitenkin jo seuraavan illan Raw'ssa palauttaa Tag Team Mestaruudet Hartille ja Yokozunalle, koska Owen ei ollut virallisesti matsissa.

Matsit ja tulokset
------------------

| **#** | **Matsit** | **Stipulaatiot** | **Aika** |
| --- | --- | --- | --- |
| Dark matsi | Goldust voitti Bob Hollyn | Tavallinen matsi | ? |
| Dark matsi | Ahmed Johnson voitti Skipin | Tavallinen matsi | ? |
| Dark matsi | Fatu voitti Hunter Hearst Helmsleyn | Tavallinen matsi | ? |
| 1 | Savio Vega voitti Waylon Mercyn | Tavallinen matsi | 07:06 |
| 2 | Sycho Sid (Ted DiBiasen kanssa) voitti Henry Godwinnin | Tavallinen matsi | 07:23 |
| 3 | The British Bulldog voitti Bam Bam Bigelowin | Tavallinen matsi | 12:00 |
| 4 | Dean Douglas (Bob Backlundin kanssa) voitti Razor Ramonin | Tavallinen matsi | 14:53 |
| 5 | Bret Hart voitti Jean-Pierre Lafitten | Tavallinen matsi | 16:37 |
| 6 | Diesel ja Shawn Michaels voittivat Yokozunan ja The British Bulldogin (c) (Jim Cornetten ja Mr. Fujiin kanssa) | Tag team matsi kaikkien mestaruuksista | 15:42 |
| Dark matsi | The Undertaker voitti King Mabelin | Tavallinen matsi | 07:04 |
|

In Your House kronologia
------------------------

* Edellinen: In Your House 2: The Lumberjacks
* Seuraava: In Your House: Great White North

Lähteet
-------

* Triple Headerin tulokset (Arkistoitu – Internet Archive)
**Tel Mond** on kaupunki Israelin Keski-Israelin hallintoalueella. Sen asukasluku oli vuoden 2018 lopussa 12 862.

Maantiede
---------

Alfred Mondin patsas Tel Mondissa.
Tel Mond sijaitsee Israelin keskiosassa noin 10 kilometriä Kfar Saban kaupungista pohjoiseen.

Historia
--------

Tel Mondin mošav perustettiin vuonna 1929 englantilaisen paroni Alfred Mondin aloitteesta. Mondin johtama Palestine Plantations Company alkoi perustaa paikalle sitruspuutarhoja ja hanketta tukivat myös muut Britannian juutalaiset. Israelin itsenäisyyssodan jälkeen vuonna 1948 alueelle tuli suuri joukko uusia siirtolaisia. Osa siirtolaisista asettui paikalle perustettuun väliaikaiseen siirtolaisleiriin, jonka paikalle rakennettiin sittemmin pysyvämpiä asumuksia. Oman kunnallisvaltuustonsa Tel Mond sai vuonna 1954.

Väestö
------

Tel Mondin asukasluku oli vuoden 2018 lopussa 12 862. Vuonna 2002 vastaava lukema oli 7 260 ja vuonna 1970 3 060.

Lähteet
-------

1. 1 2 3  Fred Skolnik ja Michael Berenbaum: *Encyclopaedia Judaica Volume 19 Som-Tn*, s. 597. Thomson Gale, 2007. ISBN 978-0-02-865928-2. (englanniksi)
2. ↑  List of localities, in Alphabetical order (pdf) Central Bureau of Statistics. Viitattu 18.12.2019. (englanniksi)
**Tuoteavain** (engl. *product key*) eli **lisenssiavain** (licence key) eli **CD-avain** (CD key) on tietokoneohjelmien ja tietokonepelien jakelussa käytetty keino vähentää laitonta kopiointia. Ohjelman myyntipakkauksen mukana tulee tarra, jossa on satunnaisista kirjaimista tai numeroista koostuva koodi, joka on syötettävä ohjelman ottamiseksi käyttöön. Pelkkä CD-ROM:iltä ladattu tai netistä kopioitu ohjelma on hyödytön, koska sitä ei voi ottaa käyttöön ilman avainkoodia.

Kiertäminen
-----------

Tuoteavaimen vaatimuksen voi kiertää eri tavoin.

Ohjelman voi kräkätä, jolloin avaimen tarve poistuu. Kräkkäysohjelmia on ladattavissa harrastajien verkkosivuilta. Se toimii muuttamalla ohjelmaa siten että kutsu lisenssiavaimen tarkastavaan rutiiniin poistuu. Kräkit saattavat olla ohjelman versioon sidottuja, joten ohjelma on murrettava uudelleen kun se päivittyy.

Toinen vaihtoehto on käyttää ns. keygen-ohjelmaa, joka tuottaa ohjelman hyväksymän avaimen. Ohjelmat toimivat yleisimmin luomalla satunnaisia koodeja ja ajamalla ne alkuperäisestä ohjelmasta otetun tarkistuksen läpi ja tulostamalla avaimet jotka menevät siitä läpi.

Lisenssiavaimen vaatimuksen voi kiertää käyttämällä vuodettua avainta, joka on tarkoitettu yritysten tai tietokonevalmistajien käyttöön (volume license key/corporate key).
Eräs kuuluisa tapaus tämän käytöstä oli Windows XP -käyttöjärjestelmän FCKGW-alkuinen avain, joka vuosi julki 35 päivää ennen kuin käyttöjärjestelmä virallisesti julkaistiin 28. elokuuta 2001.

Ohjelmien kehittäjät pyrkivät estämään kopioitujen ja generoitujen avaimien käyttöä.
Monissa tietokonepeleissä peli tarkisti avaimen kehittäjän palvelimelta verkkomoninpeliin liityttäessä. Kaksi pelaajaa ei voinut pelata yhtä aikaa samalla avaimella.

Kehittyneempää versiota avaimen tarkastamisesta nimitetään tuoteaktivoinniksi. Siinä ohjelma tarkistaa avaimen kehittäjän palvelimelta sitä syötettäessä. Samalla ohjelma sidotaan tietyn tietokoneen käyttöön esim. suorittimen ja verkkokortin sarjanumeron ja laitteiston merkin ja mallin avulla.
Nykyiset kräkit esim. Microsoft Windowsin uudempiin versioihin perustuvat itse kehitetyn KMS-palvelun (Key Management Server) käynnistämiseen käyttöjärjestelmän aktivoinnin ajaksi.
**Polazna** (ven. Пола́зна) on kaupunkimainen taajama ja kaupunkikunta Permin aluepiirin Dobrjankan piirissä Venäjällä. Se sijaitsee Kaman tekojärven rannalla 26 kilometriä Dobrjankasta etelään. Asukkaita on 13 200 henkeä (vuonna 2009).

Paikkakunta on saanut alkunsa vuonna 1794 perustetusta rautatehtaasta. Vuonna 1939 seudulla ryhdyttiin poraamaan öljyä ja Polaznasta muodostui öljytyöläisten asutus. Kaupunkimaisen taajaman statuksen se sai vuonna 1958.

Polaznan talous perustuu öljyn tuotantoon ja jalostukseen. Taajamassa on kaksi keskikoulua, lasten musiikkikoulu, vapaa-ajankeskus, kaksi kirjastoa ja sairaala. Nähtävyyksiin kuuluu vuosina 1837–1842 rakennettu toimiva pyhän kolminaisuuden kirkko. Lähistöllä sijaitsee *Polaznenski borin* maisemansuojelualue.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 12.5.2010. (venäjäksi)
2. 1 2  Entsiklopedija "Permski krai" *enc.permkultura.ru*. Viitattu 12.5.2010. (venäjäksi)[vanhentunut linkki]

Aiheesta muualla
----------------

* Polaznan taajamalle omistettu sivusto (venäjäksi)
**Tuoteaktivointi** on tapa, jolla varmistetaan käytettävän ohjelmiston aitous. Tällä aktivoinnilla sidotaan ohjelmisto toimimaan yleensä tietyn tietokonelaitteiston kanssa. Kun tuoteaktivoinnilla varustettu ohjelmisto asennetaan tietokoneeseen, pitää tuoteaktivointi yleensä suorittaa noin 30 päivän sisään ohjelmiston asentamisesta. Mikäli aktivointia ei suoriteta, lakkaa ohjelmisto yleensä toimimasta. Aktivointi suoritetaan yleensä Internetin yli, tai puhelimitse ohjelmiston valmistajan ohjeiden mukaan.

Tuoteaktivoinnin tarkoitus on rajoittaa laittomien ohjelmistojen asentamista tietokoneisiin. Se sitoo laitteiston ja asennuksessa käytetyn avainkoodin toisiinsa, sekä estää kyseisen ohjelmiston asentamisen toiseen tietokoneeseen samalla avainkoodilla. Tuoteaktivointi on usein mahdollista myös purkaa, jolloin tuote poistetaan koneesta, mihin se on asennettu ja siirretään toiseen koneeseen, johon se aktivoidaan uudestaan.

Esimerkkejä tuoteaktivoinnin vaativista ohjelmistoista
------------------------------------------------------

* Microsoftin uudemmat ohjelmistot kuten Windows XP ja Windows Vista.
* Adoben ja Macromedian ohjelmistot, kuten Creative Suite.

Katso myös
----------

* Piratismi
**Tuotesidonta** on kilpailunrajoitus, jossa myyjä myy tavaran tai palvelun ostajalle vain, jos ostaja hankkii toisenkin hyödykkeen samalta myyjältä. Tällöin myyjän kilpailijat eivät voi myydä hyödykkeitään tuotesidontaan turvautuvan yrityksen asiakkaille. Ensimmäistä hyödykettä kutsutaan *sidontatuotteeksi* ja toista *sidotuksi tuotteeksi.* Sidonta voi ilmetä esimerkiksi siten, että koneen valmistaja edellyttää ostajan hankkivan myös koneen käytössä tarvittavat raaka-aineet itseltään.

Myyjä voi sidonnan avulla säästää jakelukustannuksissa, hyödyntää asemaansa sidotun tuotteen hinnoittelussa ja turvata omaa mainettaan. Koneen valmistaja voi näin estää sopimattomien raaka-aineiden käytön ja siitä johtuvat konerikot, jotka rasittaisivat koneen mainetta. Sidontaa pidetään vahingollisena kilpailunrajoituksena vain, jos jokin seuraavista ehdoista täyttyy

* myyjä hallitsee sidontatuotteen markkinoita ja voi näin pakottaa ostamaan myös sidotun tuotteen
* sidontatuotteen ja sidotun tuotteen markkinat ovat eriytyneet toisistaan
* myyjä voi sidonnan avulla saada johtavan aseman myös sidotun tuotteen markkinoilla.

Sidonnan vahingollisuus ilmenee tavallisesti silloin, kun myyjällä on määräävä markkina-asema sidontatuotteen markkinoilla.

Lähteet
-------

1. 1 2  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa I palstat 876–877.
**Sitominen ja riiputtaminen** on kidutusmenetelmä, jossa uhri sidotaan epäsymmetrisiin asentoihin ja häntä riiputetaan paaluista tai katosta. Uhrin kärsimystä lisätään kiinnittämällä häneen painoja. Painojen sijaan uhriin voidaan kiinnittää vesiastia, joka hitaasti täyttyy uhrin päälle kaadettavasta kylmästä vedestä. Tunnetuimpia tämän kidutuksen käyttäjiä oli Espanjan inkvisitio.

**Strappado** on eräs riiputtamalla kidutuksen muoto, jota ovat käyttäneet muun muassa vietnamilaiset. Toinen etelävietnamilaisten käyttämä menetelmä oli uhrin riiputtaminen jaloistaan pää alaspäin nuotion yllä.

**Perhonen** oli Chilessä yleinen kidutusmenetelmä: uhrin kädet ja jalat sidottiin yhteen selän taakse ja häntä riiputettiin niistä. Samalla häntä piestiin, poltettiin kynttilällä tai hänelle annettiin sähköshokkeja tai sähköruoskaa.

**Japanilaisessa sidonnassa** erilaisiin asentoihin pakotetun uhrin raajoihin, vartaloon ja sukupuolielimiin sidotaan karkeita köysiä ja hänet pakotetaan tavallaan kiduttamaan itseään: tunteja liikkumatta oltuaan ja köysien estäessä verenkiertoa uhri saa kramppeja ja vapinoita. Jokainen liike tuottaa tuskaa uhrin jäykistyneissä lihaksissa köysien kiristyessä ja hiertäessä. Uhrin henkistä tuskaa lisäävät hänen turhat yrityksensä pysyä liikkumatta tai hänen joutuessaan ponnistelemaan köysien vääntäessä tai kiskoessa. Jos uhri alkaa sinertää tai menettää tajuntansa, kidutus keskeytetään. Aika ja toistaminen on olennaista japanilaisessa sidonnassa: kidutusta toistetaan useiden päivien ajan. Sidontataito on kehittynyt vuosisatojen aikana.

Sitomisessa voidaan käyttää myös bambu- tai puukeppejä. Sidottua voidaan kutittaa pehmeillä harjaksilla varustetulla siveltimellä tai hänen iholleen voidaan tiputtaa kynttilästä vahapisaroita. Hänet voidaan myös pakottaa orgasmiin. Tällöin uhrin on joko pysyttävä paikoillaan tai sitten hän liikkuu ja kärsii. Japanilaista sidontaa on sovellettu erityisesti naisiin, joita feodaalisen Japanin sisällissodissa ja valtataisteluissa kaapattiin panttivangeiksi tai nöyryytettiin läheistensä edessä.
**Siti Sarah** (15. syyskuuta 1984 Ipoh – 9. elokuuta 2021 Kuala Lumpur) oli malesialainen laulaja.

Sarah syntyi laulaja Raisuddin Hamzahin tyttäreksi. Hän pääsi vuonna 2001 finalistiksi Bintang RTM -kilpailussa. Hän sai sopimustarjouksen NAR Records -yhtiöltä alkuvuodesta 2002 ja julkaisi itsensä mukaan nimetyn debyyttialbuminsa samana vuonna. Sen ensimmäinen single oli "Kesetiaan".

Sarah voitti vuonna 2003 Anugerah Industri Muzik -palkinnot parhaana uutena artistina, parhaasta albumista ja parhaasta popalbumista. Samoissa kolmessa kategoriassa palkituksi oli häntä ennen tullut vuonna 1993 Ning Baizura. Sarah sai vuonna 2003 myös parhaan uuden naisartistin palkinnon Anugerah Planet Muzik -tilaisuudessa, jossa hän esitti "Kesetiaan"-menestyskappaleensa. Samassa tapahtumassa Sarah oli ehdolla myös parhaan naisartistin palkinnon saajaksi, mutta hävisi Siti Nurhalizalle.

Sarah oli naimisissa koomikko Shuib Sepahtun kanssa. Hän kuoli 36-vuotiaana sairaalassa koronavirustartunnan komplikaatioihin. Hän oli 6. elokuuta saanut neljännen lapsensa keisarinleikkauksella. Myös Sarahin perheenjäsenet olivat saaneet positiiviset koronavirustestitulokset 25. heinäkuuta; tartunta oli tullut perheen kotiapulaiselta.

Lähteet
-------

1. 1 2  Belasungkawa: Siti Sarah Raissuddin 15 September 1984 - 9 Ogos 2021 Harian Metro
2. 1 2  Malaysian singer Siti Sarah, who died of Covid-19, was not vaccinated, says husband The Straits Times
3. ↑  Siti Sarah AllMusic
4. ↑  Sarah ulangi sejarah Ning Baizura! KLiK
5. ↑  Siti Sarah Raisuddin Hanya Kalah dari Siti Nurhaliza Sebagai Artis Wanita Terbaik (Arkistoitu – Internet Archive) Qeluarga
6. ↑  Malaysian singer dies of Covid days after giving birth BBC
|  |
| --- |
| Sitagliptiini |
| Sitagliptiini |
| Sitagliptiini |
| **Systemaattinen (IUPAC) nimi** |
| (*R*)-4-okso-4-[3-(trifluorometyyli)-5,6-dihydro[1,2,4]triatsolo[4,3-*a*]pyrazin-7(8*H*)-yyli]-1-(2,4,5-trifluorofenyyli)butan-2-amiini |
| **Tunnisteet** |
| CAS-numero | 486460-32-6 |
| ATC-koodi | A10BB01 |
| PubChem | 4369359 |
| DrugBank | DB01261 |
| **Kemialliset tiedot** |
| Kaava | C16H15NFO4 |
| Moolimassa | 407.314 g/mol |
| SMILES | Etsi tietokannasta: eMolecules, PubChem |
| **Farmakokineettiset tiedot** |
| Hyötyosuus |  ? |
| Metabolia |  ? |
| Puoliintumisaika |  ? |
| Ekskreetio |  ? |
| **Terapeuttiset näkökohdat** |
| Raskauskategoria | ? |
| Reseptiluokitus | 
 |
| Antotapa | Oraalinen |

**Sitagliptiini** on aikuistyypin diabetekseen tarkoitettu lääkeaine, jonka tarkoituksena on yksinkertaisesti alentaa verensokeria. Poiketen vanhemmista diabeteslääkkeistä sillä on vähemmän riskiä aiheuttaa liiallista verensokerin alenemista, koska se ei varsinaisesti vaikuta silloin, kun verensokeri ei ole tavallista korkeammalla. Valmisteen vaikutus perustuu dipeptidyylipeptidaasi 4-entsyymin estoon. Valmistetta ei voi käyttää lapsille eikä raskauden aikana, koska siitä ei ole riittävästi tietoa. Valmisteen voi yhdistää muuhun lääkehoitoon, muun muassa insuliiniin. Lääkkeen on tuonut markkinoilla lääketehdas MSD nimellä *Januvia*.

Lähteet
-------

1. ↑  Januvia tabletti, kalvopäällysteinen 100 mg *Lääkeinfo.fi*.  3/2019. Viitattu 16.6.2019.
**Ympyrän keskipisteen konstruointi** tarkoittaa annetun ympyrän keskipisteen löytämistä. Lauseen matemaattinen todistus on peräisin Eukleideen teoksesta Alkeet. Lause on teoksen III kirjasta, joka käsittelee ympyröitä.

Lause
-----

Ympyrän keskipisteen konstruointi. Olkoon ABC annettu ympyrä. Etsi ympyrän ABC keskipiste.

### Todistus

Piirretään jana AB. Piirretään janalle keskipiste D, ja pisteeseen D janan normaali CD. Olkoon tässä C piste, jossa normaali CD ja ympyrän ABC kehä kohtaavat. Jatketaan janaa CD suoraksi CD, ja merkitään suoran CD sekä ympyrän ABC kehän leikkauspistettä pisteellä E. Piirretään janan CE keskipiste F.

#### Väite

Piste F on ympyrän ABC keskipiste.

#### Vastaoletus

Olkoon G\neq F\!. Oletetaan, että piste G on ympyrän ABC keskipiste. Piirretään janat AG, DG ja BG, ja saadaan kolmiot AGD ja DBG. Kolmioiden sivut AG ja BG ovat ympyrän säteinä yhtä pitkät. Sivut AD ja BD ovat keskenään yhtä pitkät, koska piste D jakaa janan AB kahtia. Lisäksi kolmioiden sivu DG on yhteinen. Kolmioiden vastinsivut ovat siis yhtä pitkät, ja kolmiot AGD ja DBG ovat yhtenevät. Tästä seuraa, että kulma ADG on yhtä suuri kuin kulma GDB. 

Kahden suoran leikatessa toisensa siten, että syntyneet vieruskulmat ovat yhtä suuret, on kumpikin vieruskulma suora. Näin ollen kulmat ADG ja GDB ovat suoria. Toisaalta kulma ADF on suora, koska suora DF on suoran AB normaali. Vastaoletuksen mukaan kulmat ADF ja ADG ovat kuitenkin erisuuria, joten saatiin haluttu ristiriita. Näin ollen piste G ei ole ympyrän ABC keskipiste.

Piste valittiin mielivaltaisesti siten, että G\neq F\!. Koska vastaoletus johti ristiriitaan, piste F on ympyrän ABC keskipiste.

#### Seuraus

Piirretään ympyrän kehän kahden pisteen välille jana. Piirretään toinen jana kehän kahden pisteen välille siten, että jana jakaa ensiksi mainitun janan kahteen yhtä suureen osaan ja janojen välinen kulma on suora. Ympyrän keskipiste on leikkaavan janan keskipiste.

Lähteet
-------

* Euclides (1926). *Thirteen books of Euclid’s elements. Vol. 2, Books III-IX/ translated from the text of Heiberg ; with introduction and commentary by sir Thomas L. Heath.*. Cambridge University Press.
**Monthelie** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 8 kilometriä Beaunen kaupungista lounaaseen.

Kunnan keskustassa on alkujaan 1100-luvun lopulla rakennettu romaaninen Saint-Germain l'Auxerrois’n kirkko. Kirkkoa on kuitenkin muutettu useasti 1300- ja 1500-luvuilla. Kirkontornin kattoon on käytetty värikkäitä burgundilaisia kattotiiliä. Kirkon vieressä on 1700-luvulla rakennettu linna *Château de Monthelie*. Se rakennettiin samalla paikalla olleen Clunyn luostarin omistuksessa olleen rakennuksen paikalle.

Viinintuotanto
--------------

Kunta sijaitsee Côte de Beaunen viinintuotantoalueella, ja siellä tuotetut viinit saavat käyttää Monthelie (AOC) laatumerkintää.

  

* Saint-Germain l'Auxerrois’n kirkkoSaint-Germain l'Auxerrois’n kirkko
* Château de MonthelieChâteau de Monthelie

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 20.3.2022. (ranskaksi)
2. ↑  Monthelie Echo des communes. Viitattu 20.3.2022. (ranskaksi)
3. ↑  AOC Monthelie Burgundy Report. Viitattu 20.3.2022. (englanniksi)

Aiheesta muualla
----------------

* Kuvia tai muita tiedostoja aiheesta **Monthelie** Wikimedia Commonsissa
**Siteían arkeologinen museo** (kreik. Αρχαιολογικό Μουσείο Σητείας, *Archaiologikó Mouseío Siteías*) on arkeologinen museo Siteían kaupungissa Kreetan saarella Kreikassa. Sen kokoelmiin kuuluu esineitä esihistorialliselta kaudelta antiikin ajan lopulle saakka. Museo on perustettu vuonna 1984.

Kokoelmat
---------

Museon kokoelmiin kuuluu esineitä itäisen Kreetan alueelta noin 4 000 vuoden ajanjaksolta vuosilta 3500 eaa.–500 jaa. Kokoelmat on jaettu neljään osaan. Ensimmäinen osa sisältää neoliittisen kauden löytöjä muun muassa Zákroksen luolasta sekä varhaisen minolaisen kauden esineitä Agía Fotián hautausmaalta. Toinen osa sisältää keski- ja myöhäisminolaisen kauden esineistöä, mukaan lukien Káto Zákroksen palatsista tehdyt löydöt. Kolmas osa sisältää geometrisen kauden ja arkaaisen kauden löytöjä pääosin haudoista Siteían lähistöltä. Neljäs osa käsittää hellenistisen ja roomalaisen kauden esineitä muun muassa Xerókampoksesta (antiikin Ampeloksesta), Zíroksesta, Makrý Gialóksesta ja Koufonísin saarelta.

Merkittävimpiin esineisiin kuuluvat muun muassa kullasta ja norsunluusta tehty kuros-patsas Rousolákoksesta, Pseíran saaren minolaisen asutuksen löydökset, Káto Zákroksen palatsin pithokset ja sen arkiston lineaari-A-taulut, sekä maailman vanhimpiin kuuluva viininpuristin Áno Zákroksesta.

* Nk. "Palaíkastron kuros" Rousolákoksesta, n. 1480–1425 eaa.Nk. "Palaíkastron kuros" Rousolákoksesta, n. 1480–1425 eaa.
* Nk. "Palaíkastron kuros" sivulta.Nk. "Palaíkastron kuros" sivulta.
* Minolaisia kiviastioita Pseíran saarelta.Minolaisia kiviastioita Pseíran saarelta.
* Minolaista keramiikkaa ja kiviastioita Pseíran saarelta.Minolaista keramiikkaa ja kiviastioita Pseíran saarelta.
* Lasiesineen osia Itanoksesta.Lasiesineen osia Itanoksesta.
* Uuni Trypitóksesta.Uuni Trypitóksesta.

Lähteet
-------

1. 1 2  Αρχαιολογικό Μουσείο Σητείας: Περιγραφή Υπουργείο Πολιτισμού και Αθλητισμού.  Arkistoitu 22.3.2010. Viitattu 23.11.2015.
2. 1 2 3  Sitia Archaeological Museum *InterKriti*. Viitattu 23.11.2015.
3. ↑  Αρχαιολογικό Μουσείο *Δήμος Σητείας*. Viitattu 23.11.2015.
4. ↑  Archaeological Museum of Sitia *Greek Travel Pages*. Viitattu 23.11.2015.

Aiheesta muualla
----------------

* Kuvia tai muita tiedostoja aiheesta **Siteían arkeologinen museo** Wikimedia Commonsissa
**Sri Lankan presidentinvaalissa 2019** valittiin maalle uusi presidentti. Vaaleissa oli ehdolla 35 ehdokasta, mutta heistä ylivoimaisesti suosituimmat olivat entinen puolustusministeri Gotabaya Rajapaksa ja Sajith Premadasa. Molemmat ehdokkaat kuuluivat maansa politiikan mahtisukuihin. Rajapaksa oli entisen presidentti Mahinda Rajapaksan veli, myös Predamadasan isä Ranasinghe Premadasa on vastaavasti toiminut Sri Lankan pääministerinä ja presidenttinä. Rajapaksa voitti vaalit saamalla 52,25 prosenttia äänistä, Premadasan äänisaaliin jäädessä 41.99 prosenttiin.

Rajapaksan vaalikampanja perustui turvallisuuden ympärille. Kampanjansa aikana hän syytti edellistä hallintoa kyvyttömyydestä estää pääsiäisenä tapahtuneet terrori-iskut. Hän lupasi puuttua islamistiseen radikalismiin ja palauttaa maan tiedustelujärjestön valmiudet estää vastaavanlaiset tapaukset. Premadasa asetti kampanjassaan etusijalle taloudellisten olojen parantamisen sekä korruption vähentämisen.

Ennen vaaleja Sri Lankan vaalilautakunta alkoi ennakkosensuroimaan valtion omistaman televisiokanavan vaaleja koskevia ohjelmia. Toimittajat ilman rajoja -järjestö ilmaisi huoleensa maan demokratian tilasta sekä havaitsemistaan sananvapausongelmista. Vaalien aikana raportoitiin 69 väkivaltatapausta, mutta vaalilautakunnan johtajan Mahinda Deshapriyan mukaan niillä ei ollut vaikutusta vaalien äänestysaktiivisuuteen. Vaalilautakunnan työntekijä Ratnajeevan Hoole kertoi medialle, että sosiaalisessa mediassa oli videoita, joiden mukaan muslimeita tulisi estää äänestämästä vaaleissa.

Rajapaksan suosio oli korkea erityisesti singaleesienemmistön keskuudessa. Premadasa sai enemmän kannatusta uskonnollisilta vähemmistöiltä ja tamileilta.

Lähteet
-------

1. 1 2 3 4  Ellis-Petersen, Hannah: Sri Lanka's presidential election: what you need to know *The Guardian*.  13.11.2019. Viitattu 7.1.2020.
2. 1 2  Sri Lanka election: Opposition candidate Rajapaksa declared winner *DW.com*.  17.11.2019. Viitattu 7.1.2020.
3. ↑  Sri Lankan ex-defense chief Gotabaya Rajapaksa says he will run for president, tackle radical Islam *Japan Times*.  27.4.2019. Viitattu 7.1.2020.
4. ↑  Rimaila, Elisa: Uutinen Sri Lankan presidentinvaalien ennakko­suosikin perheen korruptioepäilyistä johti televisio­kanavan vaali­ohjelmien ennakko­sensuuriin *Helsingin sanomat*.  6.11.2019. Viitattu 7.1.2020.
5. ↑  Hoole, Emily; Krishan, Francis: Muslim voters attacked in Sri Lanka presidential election *Associated Press*.  16.11.2019. Viitattu 7.1.2020.
**Sitkūnai** on paikka Keski-Liettuassa, 18 kilometriä Kaunasin keskustasta pohjoisluoteeseen. Sitkunai sijaitsee aivan valtatien M1 länsipuolella, eurooppateiden **E 85** ja   (M8) liittymän lounaispuolella. 

Sitkunai tuli kuuluisaksi Neuvostoliiton ajan lopussa, kun 13. tammikuuta 1991 Neuvostoliiton erikoisjoukot valtasivat Vilnan televisio- ja radiotornin estääkseen lähetykset. Tuolloin 13 siviiliä sai surmansa pyrkiessään turvaamaan televisiotornin lähetysten häiriöttömän jatkumisen. Silloin Sitkunai jäi ainoaksi radioasemaksi, joka radioi itsenäisyyteen pyrkivien viestejä.

Sitkunaissa on radioasema , joka lähettää keskiaalloilla 1386 kHz, mitä taajuutta on myös Venäjä pitänyt itsellään samanaikaisesti Neuvostoliiton seuraajavaltiona.

Lähteet
-------

1. ↑   Lietuva ir Kaliningrado Sritis. 1:500 000, 2009. Jana Seta Map Publisers Ltd, (www.kartes.lv), Riga, Latvia. ISBN 978-9984-07-472-6. (liettuaksi), (latviaksi), (viroksi), (venäjäksi), (saksaksi), (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Sitkūnai**.
* Sitkūnų radijo stotis, AB „Lietuvos radijo ir televizijos centras" (liettuaksi)
* How Lithunia Boosted its Voice on Shortwave (englanniksi)
**M/S Bore IX** oli suomalainen Bore-varustamon lastimoottorialus joka upposi 19. tammikuuta 1969 kello 21 jälkeen lähellä Almagrundetin majakkaa Ruotsin rannikolla. Onnettomuudessa kuoli kuusi miehistön jäsentä, heidän joukossaan laivan kapteeni Birger Åkerfelt. Laivalla oli kaikkiaan 13 hengen miehistö. 

Bore IX oli matkalla selluloosalastissa Kemistä Purfleetin satamaan Englantiin. Välikannen lastauksen aikana laivan oli havaittu kallistelleen kun laivan kaksi nosturia oli samaan aikaan nostamassa lastia samalta puolelta alusta, lisäksi havaittiin että laivan keulan syväys oli suurempi kuin perän syväys ja tämä aiheutti laivalle keulaviippausta. 19. tammikuuta vastaisena yönä laivan kansirakenteisiin ja kannelle alkoi muodostua jäätä joka aiheutti noin 10-13 asteen kallistuman vasemmalle. Jää saatiin poistettua ja laiva oikeni mutta illalla kello 18 jälkeen laiva alkoi kallistua tällä kertaa oikealle. Kello 20 jälkeen laiva kallistui nopeasti noin 35 astetta oikealle ja jäi siihen tilaan. Laivalta lähetettiin hätäsanoma ja pelastuslautta irotettiin. Osa miehistöä pääsi lauttaan joka erkani laivasta ja lähti ajelehtimaan. Helikopteri pelasti myöhemmin lautalla olleet. Alukseen jääneet sen sijaan katosivat laivan opotessa. 

Bore IX oli touko-kesäkuussa 1968 kymmenen päivän ajan tie- ja vesirakennushallituksen käytössä uuden Saimaan kanavan testauksen aikana. 

M/S Bore IX oli valmistunut heinäkuussa 1967 Laivateollisuus Oy:n telakalta Turussa. Laivan kantavuus oli 950 kuollutpainotonnia, pituus 71,64 metriä, leveys 11,02 metriä ja syväys 5,45 metriä. Koneen teho oli 1 400 hevosvoimaa.

Lähteet
-------

1. 1 2  Merenkulkuhallitus III Arkisto : Onnettomuustutkinta-asiakirjat : Hp:41 M/S Bore IX 1969 [vanhentunut linkki]
2. 1 2  Äänimeri-sivusto : Bore : Bore IX
3. ↑  M/S Bore IX Kansolassa Väylä julkaisuarkisto
4. ↑  Mälkiän sulku ja MS BORE IX kesäyön hämyssä, valokuva kesäkuulta 1968, Suomen merimuseon kuvakokoelma (Finna)
Kuvan ympyrän ja neliön pinta-alat ovat yhtä suuret
**Ympyrän neliöiminen** on yksi antiikin suurista konstruktio-ongelmista. Ympyrän neliöinnissä pitäisi vain harpilla ja viivaimella muodostaa neliö, jonka ala on sama kuin annetun ympyrän.

Mahdottomaksi todistaminen
--------------------------

Harpin ja viivoittimen avulla voidaan piirtää vain sellaisia janoja, joiden pituudet saadaan lähtöjanojen pituuksista algebrallisin operaatioin eli peruslaskutoimitusten (yhteen-, vähennys-, kerto- ja jakolasku) sekä neliöjuuren oton avulla. Tällaisten janojen pituudet ovat aina algebrallisia lukuja. Jos janan pituus on ei-algebrallinen eli transkendenttinen, sitä ei voi muodostaa yksikköjanasta harpilla ja viivoittimella.

Jos ympyrän säteen pituus on 1, on ympyrän pinta-ala {\displaystyle \pi \cdot 1^{2}=\pi }. Ympyrän neliöimiseksi olisi siis muodostettava jana, jonka pituus on neliön sivun pituus \sqrt{\pi}. Koska on mahdollista piirtää neliöjuuren otto tai kertolasku, on yhtä mahdollista tai mahdotonta muodostaa jana, jonka sivun pituus on \pi. Lopullisen vastauksen epätietoisuuteen antoi Ferdinand Lindemann, joka todisti vuonna 1882, että luku π on transsendenttiluku. Vaaditun janan muodostaminen on siis mahdotonta eli ympyrää ei voi neliöidä.

Ympyrän paloittelu
------------------

Vuonna 1925 Alfred Tarski esitti ongelmaan muutoksen ja ehdotti, että ympyrä voitaisiin paloitella neliöksi. Unkarilainen matemaatikko Miklós Laczkovich esitti vuonna 1989 todistuksen, jonka mukaan ympyrän paloittelu neliöksi olisi mahdollista ja arvioi tarvittavien palojen määräksi noin 10 potenssiin 50 kappaletta.

Katso myös
----------

* Indianan pii-lakiehdotus, hylätty ehdotus ympyrän neliöimismenetelmän vahvistamiseksi lakisääteisesti

Lähteet
-------

* Pappas, Theoni: *Lisää matematiikan iloja*. (More joy of mathematics: Exploring mathematics all around you, 1991.) Suomentanut Juha Pietiläinen. Helsinki: Terra cognita, 2001. ISBN 952-5202-46-1.

### Viitteet

1. 1 2  Pappas, Theoni s. 25
2. ↑  Tiede.fi (Arkistoitu – Internet Archive)

Kirjallisuutta
--------------

* Kähkönen, Mika: *Ympyrän neliöimisestä*. Pro gradu -tutkielma. Tampereen yliopisto, 2009.
**Tuuli Orvokki Heinonen** (myöh. Ilmarinen, s. 20. joulukuuta 1956 Vantaa) on aktiiviuransa päättänyt suomalainen pikajuoksija. Uransa aikana hän edusti Korson Kaikua sekä Leppävaaran Sisua ja hänen valmentajanaan toimi Markku Viinanen.

Kalevan kisoista Heinonen saavutti 400 metrin juoksusta pronssia vuonna 1977 sekä 400 metrin aitajuoksusta kultaa vuosina 1978 ja 1981. Viestijuoksun SM-kilpailuissa hän oli voittamassa 4 x 400 metrin viestijuoksusta kultaa vuosina 1980 ja 1981 sekä pronssia vuonna 1982 ja 3 x 800 metrin viestijuoksusta kultaa vuonna 1980, hopeaa vuosina 1977, 1979 ja 1981 sekä pronssia vuonna 1976. Sisäratojen SM-kilpailuista Heinonen saavutti hopeaa 400 metriltä vuonna 1979.

Ennätyksikseen Heinonen juoksi 100 metrillä 12,8 (1977), 200 metrillä ulkona 25,2 (1978) ja hallissa 27,15 (1983), 400 metrillä ulkona 56,18 (1978) ja hallissa 57,1 (1979), 100 metrin aidoissa 14,6 (1980) ja 400 metrin aidoissa 58,66 (1981).

Virallisiin kilpailuihin Heinonen ei ole osallistunut vuoden 1983 jälkeen.

Lähteet
-------

1. 1 2 3 4  Tuuli Heinonen Tilastopaja (vaatii kirjautumisen, maksullinen palvelu).
Micro Air Vehicle (MAV) testilennolla simuloidulla taistelukentällä Kaliforniassa.
DelFly on siipiä räputtelevä, kameralla varustettu MAV-laite Alankomaista (versio 1, 2008).
**MAV** (lyhenne sanoista *Micro Air Vehicle*) on miehittämättömien ilma-alusten (UAV) luokka, jolla on kokorajoituksia ja jotka voivat toimia itsenäisesti. Vaikka virallista standardia ei ole, useimmiten MAV-kokoluokalla tarkoitetaan miehittämättömiä ilma-aluksia, joiden ulkomitat ovat enintään 15 cm kaikkiin suuntiin (DARPA, 1997). MAV-kokoluokan pienimpiä UAV-laitteita voidaan kutsua nanoluokan miehittämättömiksi ilma-aluksiksi (NAV, *nano Air Vehicle*). Näiden suurimmat ulkomitat ovat 7,5 cm mihin tahansa suuntaan, ja paino alle 10 grammaa. Hyönteisen kokoiset mallit kuuluvat pääsääntöisesti tähän kokoluokkaan.

MAVien kehitystä ohjaavat kaupalliset, tutkimukselliset, hallinnolliset ja sotilaalliset tarpeet. Pieni koko mahdollistaa vaarallisen alueen kuten kemiallisen kaasuvuodon tai nestepäästön tarkkailun ahtaissakin ympäristöissä, mikä olisi muuten saavuttamattomissa maassa oleville kulkuneuvoille. Sotilaallisessa käytössä pieni koko mahdollistaa laitteen kuljettamisen taistelijan varustuksen mukana ja käytön tarvittaessa. Pieni koko tekee etenkin NAV-koon ilma-aluksesta vaikeammin havaittavan. MAVeja on tehty myös harrastetarkoituksiin, kuten robottikisoihin ja valokuvaukseen.

Pienoiskokoiset ilma-alukset voidaan luokitella kiinteäsiipisiin (FMAV), pyöriväsiipisiin (RMAV) ja siipiään räpytteleviin eli biorytmisiin laitteisiin (BMAV). Keskeisiä maita, jotka tekevät tutkimustyötä MAV-kokoluokan miehittämättömistä ilma-aluksista, ovat Yhdysvallat, Kiina, Britannia, Ranska ja Etelä-Korea.

Katso myös
----------

* Miehittämätön ilma-alus (UAV)
* Mallilennokki

Lähteet
-------

1. 1 2 3 4 5 6  Thomas A. Ward, Christopher J. Fearday, Erfan Salami & Norhayati Binti Soin: A bibliometric review of progress in micro air vehicle research (DOI) *International Journal of Micro Air Vehicles, 9 (2): 146-165*.  2.2.2017. SAGE, sagepub.com. Viitattu 13.7.2022. (englanniksi)

Aiheesta muualla
----------------

Lintua jäljittelevä, 20 min. akulla varustettu siipiä räpyttävä Smartbird-UAV (ogv-video)(saksaksi)
* Kuvia tai muita tiedostoja aiheesta **MAV** Wikimedia Commonsissa
Kahden eripaineisen kaasun tilavuus-lämpötila -kuvaajat eli **isobaarit**. Tilavuuden muutos on suoraan verrannollinen lämpötilan muutokseen, mikä ilmentää Gay-Lussacin lakia.Animaatiossa tilavuuden ja lämpötilan välinen yhteys.
**Gay-Lussacin laki** on termodynamiikan laki, joka kuvaa vakiomassaisen ideaalikaasun käyttäytymistä vakiopaineessa (isobaarinen prosessi). Sen mukaan kaasun tilavuus on suoraan verrannollinen absoluuttiseen lämpötilaan. Jos myös paine saa muuttua, yleistyy Gay-Lussacin laki ideaalikaasun tilanyhtälöksi.

Historia
--------

Lain keksi ensimmäisenä ranskalainen fyysikko ja kemisti Jacques Alexandre César Charles vuonna 1787. Myös toinen ranskalainen fyysikko ja kemisti Joseph Louis Gay-Lussac tutki samoja kaasujen lainalaisuuksia. Hänen työnsä ajoittuu vuosille 1801−1802, jolloin se myös julkaistiin ensimmäisen kerran. Gay-Lussac kuitenkin tiesi Charlesin työstä 15 vuotta aiemmin ja antoi tälle kunnian asiasta.

Tämä ideaalikaasujen periaate tunnetaan Saksassa nimellä *Gay-Lussacin 1. laki*, Ranskassa ja Espanjassa ja Englannissa nimellä *Charlesin laki*, Englannissa myös nimellä *Tilavuuksien laki* ja Espanjassa myös nimellä *Charlesin ja Gay-Lussacin laki*.

Perusteet
---------

Vakiopaineessa ideaalikaasun tilavuus kasvaa lineaarisesti lämpötilan kasvaessa. Tämä yhteys voidaan esittää yhtälöllä **V = bT**, jossa **b** vakio, tai vaihtoehtoisesti

{\displaystyle {\frac {V}{T}}={\textrm {vakio}}},
eli 

{\displaystyle {\frac {V\_{1}}{T\_{1}}}={\frac {V\_{2}}{T\_{2}}}}.
Eräs mielenkiintoinen huomio Gay-Lussacin laissa on se, että ideaalikaasun tilavuus-lämpötilakäyrät eli isobaarit ekstrapoloituvat kohti absoluuttista nollapistettä. Toisin sanoen lämpötilassa 0 K (= −273,15 °C) ideaalikaasun tilavuus pienenisi nollaksi. Tämän huomion teki ensimmäisenä Gay-Lussac.

Katso myös
----------

* Ideaalikaasu
* Boylen laki
* Charlesin laki
* Avogadron laki

Lähteet
-------

1. ↑  Abdus Satter, Ghulam M. Iqbal & James L. Buchwalter: *Practical Enhanced Reservoir Engineering: Assisted with Simulation Software*, s. 116. PennWell Books, 2008. ISBN 9781593700560. Google Book. (englanniksi)
2. ↑  U.S. Centennial of Flight Commission: 
Jacques Alexandre César Charles (Arkistoitu – Internet Archive)
3. ↑  Chemical Heritage Foundation: Joseph Louis Gay-Lussac **Arkistolinkki**
4. ↑  Encyclopedia Britannica: Joseph-Louis Gay-Lussac
5. ↑  U.S. Centennial of Flight Commission: Joseph Gay-Lussac (Arkistoitu – Internet Archive)
**Melody – suloinen ensirakkaus** (*Melody* tai *S.W.A.L.K.*) on Waris Husseinin ohjaama brittiläinen nuortenelokuva vuodelta 1971. Elokuvan käsikirjoitti sittemmin ohjaajana tunnettu Alan Parker, jonka ensimmäinen elokuvakäsikirjoitus *Melody* oli. Hän toimi myös kakkoskuvausryhmän ohjaajana. 

Elokuvan pääosissa näyttelevät pari vuotta aiemmin *Oliver!*-musikaalielokuvassa näytelleet Mark Lester ja Jack Wild. Heidän ihastuksensa kohdetta Melodya esittää Tracy Hyde. Elokuvassa kuullaan Bee Geesin ja Crosby, Stills, Nash & Youngin musiikkia.

Elokuva tuotiin Britanniassa ensi-iltaan nimellä *S.W.A.L.K.*, joka oli nuorten rakkauskirjeissään käyttämä lyhenne sanoista *sealed with a loving kiss*, "rakastavin suudelmin sinetöity".

Vastaanotto
-----------

*Melody* ei menestynyt erityisemmin Britannian eikä Yhdysvaltojen teattereissa, mutta nousi suureksi hitiksi Japanissa ja joissakin Etelä-Amerikan maissa. Suomessa se sai kaikkiaan 8 133 katsojaa ja ylsi vuoden 1972 ensi-iltaelokuvista sijalle 186/282.

*Helsingin Sanomien* Paula Talaskivi piti *Oliver!*-näyttelijöillä toteutettua nuortenelokuvaa herttaisena ja hauskana. Hänestä varhaisteinien romanssia käsitellään siinä vakavammin ja kunnioittavammin kuin yleensä, vaikka loppua kohti kerronta yltyy suorastaan farssimaiseksi.

Lähteet
-------

1. ↑  Suomen katsotuimmat elokuvat vuonna 1972, *Elokuvauutiset*. Viitattu 12.8.2017.
2. ↑  Talaskivi, Paula: Koululaisromanssi.  *Helsingin Sanomat*, 18.3.1972, s. 38. Näköislehden aukeama (tilaajille).

Aiheesta muualla
----------------

* *Melody – suloinen ensirakkaus* Internet Movie Databasessa. (englanniksi)
* *Melody – suloinen ensirakkaus* Elonetissä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Melody (1971 film)
**Villotte-Saint-Seine** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 33 kilometriä Dijonin kaupungista luoteeseen.

Kirkko ja risti
Kunnan keskusaukion reunalla olevan kirkon vanhimmat osat ovat noin 1200-luvulta, mutta kirkkoa on uusittu vuosisatojen saatossa. Kirkon vieressä oleva risti on 1500-luvulta. Kirkon julkisivua kehystää kaksi pilaria, joihin on upotettu pienet patsaat: Neitsyt ja lapsi sekä Pyhä Johannes Kastaja. Kunnantalon edessä oleva kalvaarioryhmä on 1500-luvulta. Keskustan liepeillä oleva 1600-luvun linna *Château de Villotte-Saint-Seine* sai nykyisen ulkoasunsa 1800-luvulla.

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 4.5.2022. (ranskaksi)
2. ↑  Villotte-Saint-Seine Echo des communes. Viitattu 4.5.2022. (ranskaksi)

Aiheesta muualla
----------------

* Kuvia tai muita tiedostoja aiheesta **Villotte-Saint-Seine** Wikimedia Commonsissa
**Melon Diesel** oli gibraltarilainen pop-rock-yhtye, joka on saavuttanut suosiota etenkin Espanjassa.
Se perustettiin 1990-luvun alussa nimellä Lemon Tree. Yhtye vaihtoi nimensä vuonna 1995. Se teki levytyssopimuksen Sony Musicin kanssa ja amuutti Lontooseen, missä se työskenteli tuottaja Barry Sagen kanssa.
Yhtyeen jäsenet olivat Dylan Ferro (laulu), Daniel Fa (kitara), Daniel Bugeja (kitara), Guy Palmer ja Adrián Pozo. Ensimmäistä albumia *La Cuesta de Mister Bond* myytiin yli 200 000 kappaletta. Kolmannen albuminsa jälkeen Melon Diesel kuitenkin hajosi. Yhtenä syynä yhtyeen hajoamiseen oli kiista siitä, pitäisikö laulujen sanoitukset tehdä englanniksi vai espanjaksi. Dylan Ferro, Daniel Fa, Daniel Bugeja perustivat espanjaksi esiintyvän Taxi -nimisen yhtyeen, kun taas Guy Palmer ja Adrián Pozo jatkoivat englanniksi nimellä Area 52.

Diskografia
-----------

### Albumit

* La Cuesta de Mister Bond (2000)
* Hombre en el Espejo (2001)
* Real (2003)

### Singlet ja EP:t

* Quiero Un Camino / Here We Are (Epic, 1999)
* Volar / Butterfly (Epic, 2000)
* Calle Desengaño (Epic, 2001)
* Grita (Epic, 2001)
* Niña Del Sur (Epic, 2002)
* It's Only You (Sony Music Entertainment Spain, 2002)

Lähteet
-------

1. ↑  Melon Diesel *allmusic*
2. ↑  Gibraltar Music Festival[vanhentunut linkki]
3. ↑  De Melón Diesel a Taxi por una cuestión de idioma El Mundo. Viitattu 13.9.2012. (espanjaksi)
4. ↑  Biography *New Music and Songs*. MTV. Viitattu 13.9.2012.
**Toivo Armas Kytölä** (6. syyskuuta 1911 Sippola – 29. heinäkuuta 1971) oli suomalainen yleisesikuntaupseeri, joka palveli Puolustusvoimissa vuodesta 1932 vuoteen 1970.

Kytölän vanhemmat olivat maanviljelijä Erik Kytölä ja Ida o.s. Takkunen. Kytölä oli aviossa hammaslääkäri Sirkka Laakson kanssa vuoteen 1956 ja tämän jälkeen sairaanhoitaja Vieno Irene Halosen kanssa. Kytölä kirjoitti ylioppilaaksi Kouvolan yhteislyseosta vuonna 1931 ja suoritti varusmiespalveluksensa KSR:ssa 1931–1932. Tämän jälkeen hän opiskeli 16. kadettikurssilla ja valmistui Kadettikoulusta vänrikkinä vuonna 1934. Tämän jälkeen ennen talvisodan syttymistä hän palveli KSR:ssa nuorempana upseerina ja ylennettiin luutnantiksi 1936. Sodan sytyttyä hän toimi opetusupseerina RUK:ssa, Jalkaväen Koulutuskeskuksessa sekä Kranaatinheitinkoulutuskeskuksessa. Välirauhan aikana Kytölä sai ylennyksen kapteeniksi ja toimi komppanian päällikkönä JR7:ssa sekä 3. Prikaatissa. Jatkosodan puhjettua Kytölä toimi komppanianpäällikkönä JR26:ssa Kannaksella ja Aunuksessa haavoittuen Vääräkoskella 1941. 1942 hänet ylennettiin majuriksi ja hän siirtyi rintamatehtävistä toimisto- ja osastopäälliköksi Maaselän Ryhmän esikuntaan ja sieltä edelleen osastopäälliköksen II Armeijakunnan esikuntaan sodan loppumiseen asti. 1944–1946 Kytölä toimi toimistopäällikkönä 3. Divisioonan esikunnassa ja tämän jälkeen JR8:n esikuntapäällikkönä vuoteen 1952. Vuodet 1952–1955 Kytölä toimi koulutus- ja järjestelytoimiston päällikkönä 5. Prikaatin esikunnassa ja vuoden verran Lahden sotilaspiirin päällikkönä ja sai ylennyksen everstiluutnantiksi. Vuosina 1956–1958 hän opiskeli Sotakorkeakoulun Yleisen osaston Maasotalinjalla ja ylennettiin tämän jälkeen everstiksi. 1958–1962 Kytölä toimi Pääesikunnan operatiivisen osaston osastopäällikkönä ja Helsingin sotilaspiirin päällikkönä 1963–1964. 1964–1966 Kytölä toimi Pohjois-Suomen sotilasläänin komentajana ja tämän jälkeen kaksi vuotta Oulun Sotilaspiirin päällikkönä. Saatuaan ylennyksen kenraalimajuriksi 1968 hän toimi vielä Pohjois-Suomen sotilasläänin esikuntapäällikkönä ja Pohjanmaan sotilasläänin komentajana vuoteen 1970 asti, jonka jälkeen siirtyi reserviin.

Lähteet
-------

1. ↑  *Kadettiupseerit 1920–1985*, s. 401. Kajaani: Kadettikunta r.y. & Upseeriliitto r.y. 1985. ISBN 951-99690-4-7.
**Gaya** on kaupunki, kunta ja Gayan departementin hallinnollinen keskus Dosson alueella Nigerissä. Se sijaitsee Nigerjoen varrella 155 kilometriä Dossosta etelään. Kunnassa on 63 815 asukasta (vuonna 2012, väestönlaskenta).

Gayan kaupunkikunnan arvioitu pinta-ala on 360 neliökilometriä. Se rajoittuu idässä Tounougan, lännessä Tandan ja pohjoisessa Bengoun, Banan ja Yéloun kuntiin sekä etelässä Beniniin. Seutu kuuluu Sudanin ilmastovyöhykkeeseen.

Kaupungin lisäksi kuntaan kuuluu viisi kylää. Asukkaat ovat etupäässä tchiangoja (djermojen ja hausojen sekakansaa), dendejä, djermoja ja fulbeja.

Gayasta johtaa asfaltoitu maantie Dossoon ja Beninin Malanvilleen. Paikallisia elinkeinoja ovat maanviljely, karjanhoito ja varsinkin Beniniin suuntautuva kaupankäynti. Kalastuksen ja käsityöammattien merkitys on vähäinen. Palveluihin kuuluvat lyseo ja piirisairaala.

Kaupungin nähtävyyksiä ovat kantonin päällikön palatsi ja palmyrapalmumetsä. Gaya tunnetaan myös kalastajajuhlistaan ja perinteisen dambé-nyrkkeilyn harrastuksesta.

Lähteet
-------

1. ↑  Annuaire Statistique 2009–2013 *stat-niger.org*. Viitattu 18.3.2016.
2. 1 2 3  Plan de Développement Communal de le Commune de Gaya *region-dosso.org*. Viitattu 18.3.2016.
3. ↑  *Le petit futé Niger 2009–2010*, s. 120. Paris: Nouvelles éditions de l’université, 2009. ISBN 2-7469-1640-1.
EWR VJ 101C X-2 Deutsches Museumissa Münchenissä
**EWR VJ 101** oli saksalainen experimental-lentokone. VJ tuli sanoista "Vertikal Jäger" (VTOL). Siitä kaavailtiin seuraajaa F-104G Starfighterille, mutta hanke keskeytettiin. Jos suunnitelma olisi toteutunut, siitä olisi tullut nopein VTOL-lentokone (2 Machin nopeus). 29. heinäkuuta 1964 toinen prototyyppi, X-2, lensi nopeudella Mach 1,04 ilman jälkipoltinta. *lähde?*

Heinkel- ja Messerschmitt-yhtiöt olivat kumpikin laatineet esisuunnitelman tällaisesta lentokoneesta vuoteen 1959 mennessä. Ne perustivat tämän lentokoneen kehitystä varten Entwicklungsring Süd-yhteisyrityksen. Prototyypit kulkivat nimellä EWR VJ 101 C.

Kaksi prototyyppiä valmistettiin: X-1 ja X-2. Koelennot alkoivat 10. huhtikuuta 1963. 14. syyskuuta 1963 X-1 tuhoutui lento-onnettomuudessa, joka johtui autopilotin viasta.

X2 lensi 22. lokakuuta 1965 alkaen. Siinä oli jälkipoltin.

Projekti keskeytettiin vuonna 1968. Tällöin brittien, paljon hitaampi, Harrier oli toteumassa, mutta muuten usko pystysuoraan nouseviin hävittäjiin oli häviämässä. *lähde?*

Tekniset tiedot
---------------

* Pituus: 15,7 m
* Kärkiväli: 6,61 m
* Maksimilentoonlähtöpaino: 6 000 kg
* Moottorit: 4 + 2 (nousu) Rolls-Royce RB 145 suihkumoottoria

Lähteet
-------

* Donald, David: *The encyclopedia of world aircraft*. Enderby: Blitz editions, 1997. ISBN 1-85605-375-X.  (englanniksi)

### Viitteet

1. 1 2  EWR VJ 101C Vstol.org.  Arkistoitu 25.1.2011. Viitattu 29.7.2010. (englanniksi)
2. 1 2 3 4  Donald 1997 s. 376

Aiheesta muualla
----------------

* Kuvia tai muita tiedostoja aiheesta **EWR VJ 101** Wikimedia Commonsissa

* Valokuvia
* Saksan VTOL projektit (Arkistoitu – Internet Archive)
* Lyhyt VJ 101 historiikki (saksaksi).
**Fructuoso Vianna** (6. syyskuuta 1896 Itajubá, Minas Gerais – 1976 Rio de Janeiro) oli brasilialainen säveltäjä ja pianisti.

Viannan isä Miguel Archanjo de Souza Vianna oli amatööripianisti ja -laulaja. Hänen setänsä Luiz ja José Ramos de Lima olivat säveltäjiä ja muusikoita. Vianna aloitti 8-vuotiaana pianonsoiton opiskelun kotikaupungissaan opettaja Antonina Chambelin Bourret'n johdolla. Vuonna 1912 Vianna muutti Rio de Janeiroon, jossa hän pääsi Alzira Manson oppilaaksi. Vuonna 1915 hän keskeytti opintonsa Minas Geraisiin ja São Pauloon suuntautunutta pitkää konserttikiertuetta varten. Vuonna 1917 hän pääsi takaisin Kansalliseen musiikki-instituuttiin, jossa hänestä tuli Henrique Oswaldin oppilas. Vianna valmistui kurssilta vuonna 1919.

Vuonna 1919 Vianna tapasi Heitor Villa-Lobosin, jonka musiikin keskeiseksi tulkitsijaksi hän nousi. Hän aloitti 1920-luvulla työskentelyn säveltäjänä. Villa-Lobosin pyynnöstä hän sävelsi teoksen Semana de Arte Moderna -tapahtumaan. Vianna perusti viulisti Mário Ronchinin ja sellisti Newton Páduan kanssa Trio Brasileiron. Tämän trion jäsenenä hän osallistui Villa-Lobosin järjestämään yksityiseen esiintymiseen pianisti Arthur Rubinsteinille vuonna 1921. Tässä yhteydessä Rubinstein kuuli ensimmäistä kertaa Villa-Lobosin musiikkia, jonka puolestapuhuja hänestä tuli.

Vianna oli Coral Paulistanon kuoronjohtaja ja pääsi Kansallisen musiikki-instituutin professoriksi. Hän oli Academia Brasileira de Músican toisen tuolin perustaja. Hänen tuotantonsa joukossa korostuvat erityisesti pianolle ja lauluäänelle sävelletyt teokset.

Lähteet
-------

1. 1 2 3 4 5  Acadêmicos Academia Brasileira de Música
2. 1 2 3 4 5  Fructuoso Vianna Musica Brasilis


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |

 |
**Pöllötalo** (engl. *The Owl House*) on yhdysvaltalainen animaatiosarja, jonka on luonut Dana Terrace. Sen genre on yhdistelmä fantasiaa ja kauhukomediaa. *Pöllötalo* sai ensi-iltansa Disney Channelilla 10. tammikuuta 2020 ja se on julkaistu digitaalisessa muodossa Disney+-suoratoistopalveluun. Sarjasta on ilmestynyt kaksi kautta ja tuloillaan on kolmas sekä viimeinen kausi.

Suomenkieliset äänet
--------------------

* Luz – Emma Louhivuori
* Eda – Sari Ann Stolt
* Kuningas – Antti LJ Pääkkönen
* Hooty – Antti Pääkkönen
* Willow – Jenni Sivonen
* Gus – Rasmus Kärkkäinen
* Amity – Petra Pääkkönen
* Principal Bump – Petri Hanttu
* Lilith – Karolina Blom
* Kikimora – Jenni Sivonen
* Warden Wrath – Osku Ärilä
* Adegast – Toni Kamula
* Morton – Aksu Palmén
* Bat Queen – Katja Aakkula

Juoni
-----

Luz Noceda, dominikaanilais-amerikkalainen 14-vuotias teinityttö päätyy vahingossa löytämänsä portaalin kautta mystiseen taikamaailmaan. Hän tapaa noidan nimeltä Eda Clawthorne ja jää tämän huostaan Pöllötaloon. Luz on luonteeltaan utelias ja mielikuvituksellinen, joten mahdollisuus taikuruudesta alkaa kiinnostaa häntä heti. Tämän vuoksi Eda alkaa opettamaan hänelle loitsuja. Luz kohtaa seikkailuillaan Loimusaarilla (engl. Boiling Isles) ikäisiään noitaoppilaita, joista hän ystävystyy muun muassa Willowiin, Gusiin ja Amityyn.

Lähteet
-------

1. ↑  The Owl House *Disney Wiki*. Viitattu 24.9.2021. (englanniksi)
2. ↑  The Owl House *dgepress.com*.  Arkistoitu 21.6.2021. Viitattu 24.9.2021. (englanniksi)
3. ↑  Denise Petski, Denise Petski: ‘The Owl House’ Renewed For Season 3 By Disney Channel Ahead Of Season 2 Premiere *Deadline*.  17.5.2021. Viitattu 8.6.2022. (englanniksi)